REGOLAMENT TAL-KUMMISSJONI (KE) Nru 1413/2007
tat-30 ta' Novembru 2007
li jiddefinixxi koeffiċjent tat-tnaqqis rigward il-medda għall-kull bidwi li għaliha tintalab l-għajnuna għall-għelejjel ta' l-enerġija għall-2007
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1782/2003 tad-29 ta’ Settembru 2003 li jistabbilixxi regoli komuni għal skemi diretti ta’ appoġġ fi ħdan il-politika agrikola komuni u li jistabbilixxi ċerti skemi ta’ appoġġ għall-bdiewa u li jemenda r-Regolamenti (KEE) Nru 2019/93, (KE) Nru 1452/2001, (KE) Nru 1453/2001, (KE) Nru 1454/2001, (KE) Nru 1868/94, (KE) Nru 1251/1999, (KE) Nru 1254/1999, (KE) Nru 1673/2000, (KEE) Nru 2358/71 u (KE) Nru 2529/2001 (1), u b’mod partikolari l-Artikolu 89(2) tiegħu,
Billi:
(1)
L-Artikolu 89(1) tar-Regolament (KE) Nru 1782/2003 jistabilixxi żona [medda] massima garantita ta' 2 000 000 ettaru eliġibbli għal għajnuna għal prodotti [għelejjel] ta' l-enerġija skond l-Artikolu 88 ta' dak ir-Regolament. L-Artikolu 89(2) jistipula li fejn iż-żona li għaliha hi mitluba l-għajnuna teċċedi ż-żona massima garantita, iż-żona għal kull bidwi li għaliha hi mitluba l-għajnuna għandha titnaqqas b’mod proporzjonali f’dik is-sena.
(2)
Skond l-Artikolu 4 tar-Regolament tal-Kummissjoni (KE) Nru 1973/2004 tad-29 ta' Ottubru 2004 li jistipula regoli dettaljati għall-applikazzjoni tar-Regolament tal-Kunsill (KE) Nru 1782/2003 fir-rigward ta' skemi ta' appoġġ ipprovduti bit-Titoli IV u IVa ta' dak ir-Regolament u l-użu ta' artijiet imwarrba għall-produzzjoni ta' materja prima (2) [titlu mhux uffiċjali], koeffiċent ta' tnaqqis irid jiġi ffisat qabel ma l-ħlas jingħata lill-bdiewa, u l-iktar tard sal-31 ta' Jannar tas-sena ta' wara, abbażi ta' l-informazzjoni kkomunikata f'konformità ma' l-Artikolu 3(1)(b) ta' dak ir-Regolament.
(3)
Skond l-Artikolu 3(1)(b) tar-Regolament (KE) Nru 1973/2004, l-Istati Membri kkomunikaw lill-Kummissjoni informazzjoni dwar il-medda totali li għaliha kienet iffissata l-għajnuna għall-għelejjel ta' l-enerġija skond l-Artikolu 88 tar-Regolament (KE) Nru 1782/2003 għas-sena 2007. Abbażi ta' dawn il-komunikazzjonijiet, ġie stabbilit li l-medda totali għall-2007 kienet 2 843 450 ettaru.
(4)
Peress li l-ammont ta' hawn fuq ta' 2 843 450 ettaru jeċċedi l-medda massima garantita ta' 2 000 000 ettaru eliġibbli għall-għajnuna, jeħtieġ li jiġi ffissat it-tnaqqis tal-koefiċjent li għandu jiġi applikat għall-medda għal kull bidwi li għaliha tintalab l-għajnuna għall-2007.
(5)
Il-miżuri pprovvduti f'dan ir-Regolament huma konformi ma’ l-opinjoni tal-Kumitat ta' Ġestjoni għall-Pagamenti Diretti,
ADOTTAT DAN IR-REGOLAMENT:
Artikolu 1
Il-koeffiċjent tat-tnaqqis li għandu japplika għall-medda għal kull bidwi li għaliha tintalab l-għajnuna għall-għelejjel ta' l-energija skond l-Artikolu 88 tar-Regolament (KE) Nru 1782/2003 għall-2007 għandha tkun 0,70337.
Artikolu 2
Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 30 ta’ Novembru 2007.